Dragon Age: Origins
Dragon Age: Origins − kompiuterinis vaidmenų žaidimas, kurį sukūrė „BioWare“, o 2009 m. lapkričio 3 d. išleido „Electronic Arts“; pirmoji „Dragon Age“ franšizės dalis. Žaidime veiksmas vyksta fiktyvioje Fereldeno karalystėje (angl. Kingdom of Ferelden), kur vyrauja nesantaika tarp įvairių rasių. Žaidėjas įsikūnija į kario, mago ar plėšiko vaidmenį ir turi suvienyti karalystę kovai prieš gresiančią demoniškųjų jėgų invaziją. „BioWare“ „Dragon Age: Origins“ apibūdina kaip „tamsią, herojišką vaizduotę unikaliame pasaulyje“ bei kaip dvasinį „Baldur's Gate“ serijos tęsinį, kurios veiksmas vyko „Dungeons & Dragons“ franšizės Forgotten Realms kampanijoje. Papildymas, pavadinimu „Dragon Age: Origins – Awakening“, pasirodė 2010 m. kovo mėn., o oficialus tęsinys, „Dragon Age II“, 2011-ųjų kovą. Taip pat buvo išleista daugybė minimalių parsisiunčiamo turinio papildymų, kurie prideda šiek tiek naujų vietovių, užduočių, naują ginkluotę ir kt.